|  |
| --- |
| **Lyginamasis projekto variantas** |



**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2015 M. RUGSĖJO 17 D. ĮSAKYMO NR. A1-528 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĖS NR. 08.3.1-ESFA-V-411 „ASMENŲ, PRIKLAUSOMŲ NUO PSICHOAKTYVIŲJŲ MEDŽIAGŲ, SOCIALINĖ INTEGRACIJA“ PROJEKTŲ FINANSAVIMO SĄLYGŲ APRAŠO Nr. 1 PATVIRTINIMO“ PAKEITIMO**

2017 m. vasario    d. Nr. A1-

Vilnius

P a k e i č i u 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.3.1-ESFA-V-411 „Asmenų, priklausomų nuo psichoaktyviųjų medžiagų, socialinė integracija“ projektų finansavimo sąlygų aprašą Nr. 1, patvirtintą Lietuvos Respublikos socialinės apsaugos ir darbo ministro 2015 m. rugsėjo 17 d. įsakymu Nr. A1-528 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.3.1-ESFA-V-411 „Asmenų, priklausomų nuo psichoaktyviųjų medžiagų, socialinė integracija“ projektų finansavimo sąlygų aprašo Nr. 1 patvirtinimo“ (toliau – Aprašas), ir Aprašo 32 punkto lentelės 5 pastraipą išdėstau taip:

|  |  |  |
| --- | --- | --- |
| **5„5.** | **Projekto vykdymas** | Tinkamomis finansuoti išlaidomis yra laikomos:– Aprašo 10.1 papunktyje nurodytą veiklą vykdančių psichologinės ir socialinės reabilitacijos įstaigų darbuotojų darbo užmokestis, apskaičiuotas laikantis darbo laiko sąnaudų normatyvų (pareigybėmis), nustatytų Darbo laiko sąnaudų normatyvų 7 punkte. Įgyvendinant projekto veiklas patirtos socialinio darbuotojo, individualios priežiūros personalo / užimtumo specialisto, psichologo (psichoterapeuto) darbo užmokesčio ir priklausomų asmenų ilgalaikės socialinės ir psichologinės reabilitacijos (projekto dalyvių išlaikymo) išlaidos apmokamos taikant fiksuotuosius įkainius, nustatomus vadovaujantis 2015 m. rugpjūčio 26 d. atliktu Asmenų, priklausomų nuo psichoaktyviųjų medžiagų, reabilitacijos fiksuotųjų įkainių nustatymo tyrimu, kurio ataskaita skelbiama interneto svetainės www.esinvesticijos.lt skiltyje „Dokumentai“, ieškant „Tyrimai“, „Supaprastinto išlaidų apmokėjimo tyrimai“. Pasikeitus teisės aktams, kuriais vadovaujantis nustatyti fiksuotieji įkainiai, atnaujinti įkainiai taip pat taikomi jau vykdomam projektui.**Tais atvejais, kai darbuotojų darbo užmokesčio išlaidos apmokamos taikant fiksuotuosius įkainius, nustatomus vadovaujantis 2015 m. rugpjūčio 26 d. atliktu Asmenų, priklausomų nuo psichoaktyviųjų medžiagų, reabilitacijos fiksuotųjų įkainių nustatymo tyrimu, tinkamomis finansuoti išlaidomis laikomos ir kitos, su šių darbuotojų darbo užmokesčiu susijusios ir realiai patirtos išlaidos (draudėjo valstybinio socialinio draudimo įmokos už darbuotojus, dirbančius pagal darbo sutartis ne visą darbo laiką ir nepatenkančius į teisės aktuose numatytas išimtis, išeitinės išmokos), kurių neapima Aprašo 32 punkto lentelės 5 pastraipoje nurodytieji fiksuotieji įkainiai. Šios išlaidos apmokamos vadovaujantis Lietuvos Respublikos teisės aktais.** Kito projektą vykdančio personalo darbo užmokesčio išlaidos yra tinkamos finansuoti tik tuo atveju, jei projekto vykdytojas ir (arba) partneris pats vykdo projekto veiklas (arba jų dalį), nepirkdamas paslaugų. Šios išlaidos turi būti apskaičiuotos proporcingai pagal pareiškėjo paties vykdomų projekto veiklų apimtį, trukmę ir kt.;– iš išorės tiekėjų perkamų paslaugų, reikalingų Aprašo 10.2–10.4 papunkčiuose nurodytoms veikloms įgyvendinti, išlaidos, jei jos atitinka Rekomendacijose dėl projektų išlaidų atitikties Europos Sąjungos struktūrinių fondų reikalavimams prekėms ir paslaugoms keliamus reikalavimus.“ |

|  |  |
| --- | --- |
| Socialinės apsaugos ir darbo ministras | Linas Kukuraitis |